Fond za zaštitu depozita

Podgorica, 22.02.2018. godine

**Održana XXXIII sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je trideset treću sjednicu, kojom je predsjedavao predsjednik Upravnog odbora Fonda Darko Bulatović.

Upravni odbor Fond je razmotrio i usvojio Odluku o usvajanju Izvještaja Popisne komisije Fonda za zaštitu depozita za 2017. godinu.

Upravni odbor Fonda upoznao se sa realizacijom pretkvalifikacionog postupka za izbor banke-isplatioca. Zahtjev za dostavljanje tehničkih ponuda za učestvovanje u pretkvalifikacionom postupku za izbor banke-isplatioca dostavljen je svim bankama kojima je Centralna banka Crne Gore izdala dozvolu za rad. Tehničke ponude za učestvovanje u pretkvalifikacionom postupku dostavilo je pet banaka. Upravni odbor je izrazio zadovoljstvo što je veliki broj banaka pokazao interesovananje za učestvovanje u pretkvalifikacionom postupku za izbor banke-isplatioca.

Upravni odbor Fonda je razmotrio izvještaj o visini ukupnih depozita, visini garantovanih depozita, obračunu i naplati redovne premije i stanju sredstava Fonda na dan 31.01.2018. godine. Konstatovano je da ukupna sredstva Fonda na 31.01.2018. godine iznose 99,3 miliona eura. Ukupni depoziti iznose 3,24 milijarde eura i bilježe pad od 0,95% u odnosu na 31.12.2017. godine. Garantovani depoziti u istom periodu bilježe pad od 0,93% i iznose 1,33 milijardu eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.